பாக்லீகர்கள்
[[Image:EpicIndia.jpg|right|thumb|250px|[[மகாபாரதம்|மகாபாரத]] [[இதிகாசம்|இதிகாச கால]] நாடுகள்]]
 
 '''பாக்லீகர்கள்''' (Bahlikas)  ([[இந்தி]]: बाह्लिक) [[இந்து தொன்மவியல்|இந்து தொன்மவியலின்]] படி [[பரத கண்டம்|பரத கண்டத்திற்கு]] மேற்கில், கிழக்கு [[பாரசீகம்|பாரசீகத்தின்]] வடக்கில் இருந்த [[பாக்திரியா]] நாட்டு மக்கள் ஆவார். பாக்லீகர்கள் குறித்து [[அதர்வண வேதம்]], [[புராணம்|புராணங்கள்]] மற்றும் [[மகாபாரதம்|மகாபாரத]] இதிகாசத்தில் நிறைய குறிப்புகள் உள்ளது.&lt;ref&gt;[http://mahabharatham.arasan.info/2017/03/Mahabharatha-Karna-Parva-Section-44.html பாஹ்லீக நடைமுறைகளைப் பழித்த கர்ணன்]&lt;/ref&gt; பாக்லீகர்களின் புகழ்பெற்ற மன்னர் [[பாக்லீகர்]] ஆவார்.
 
 ==பாக்லீகர்களின் வாழ்விடம்==
 பாக்லீகர்கள் [[பாக்திரியா]] நாட்டின் [[ஆமூ தாரியா]] (river Oxus) பாயுமிடங்களில் வாழ்ந்தாகவும், பின்னர் [[பஞ்சாப்]] சமவெளியில் குடியேறினர். பாக்லீகர்களின் ஒரு பிரிவினர் [[சிந்து ஆறு]]  கடலில் கலக்குமிடமான [[சௌவீர நாடு]] மற்றும் [[ஆபீர நாடு]], [[சௌராட்டிர நாடு|சௌராட்டிர நாட்டிலும்]] குடியேறினர்.
 
 கி பி நான்காம் நூற்றாண்டில் சந்திரகுப்தர் காலத்திய [[தில்லி]] இரும்புத் தூணில், பாக்லீகர்கள் [[சிந்து ஆறு|சிந்து ஆற்றிற்கு]] மேற்கில் [[சிந்து மாகாணம்|சிந்து சமவெளியில்]] குடியிருந்தவர்கள் என்றும், சிந்து ஆற்றின் ஏழு முகத்துவாரங்களைக் கடந்து, கிழக்கே வந்த பாக்லீகர்களை [[சந்திரகுப்த மௌரியர்|சந்திரகுப்தர்]] வென்றதாக குறிப்புகள் உள்ளது.&lt;ref&gt;Indian Historical Quarterly, XXVI, 118n&lt;/ref&gt;
 
 ===பஞ்சாப் சமவெளியில் பாக்லீகர்கள்===
 காஷ்மீர நாட்டின் தெற்கில், பஞ்சாப் சமவெளியின் [[மத்திர நாடு|மத்திர நாட்டு]] மன்னர் [[சல்லியன்|சல்லியனை]] பாக்லீகர்களின் முன்னோடி என மகாபாரதம் வர்ணிக்கிறது.&lt;ref&gt;மகாபாரதம் I. 67.6&lt;/ref&gt;&lt;ref&gt;மகாபாரதம் MBH I.112.3&lt;/ref&gt;
 
 பாக்லீகர்களின் குலத்தில் பிறந்த [[மத்திர நாடு|மத்திர நாட்டு]] இளவரசி [[மாதுரி|மாத்திரி]] ஆவாள்.  [[குரு நாடு|குரு நாட்டின்]] இளவரசன் [[பாண்டு|பாண்டுவை]] மணந்தவள் மாத்திரி. மாத்திரி பாண்டவர்களில் இரட்டையரான [[நகுலன்|நகுல]] - [[சகாதேவன்|சகாதேவர்களின்]] தாயாவாள்.&lt;ref&gt;மகாபாரதம் I. 124. 21&lt;/ref&gt;
 
 [[கோசல நாடு|கோசல நாட்டிலிருந்து]] பஞ்சாப் சமவெளியின் பாக்லீக நாட்டைக் கடந்து [[கேகய நாடு|கேகய நாட்டிற்குச்]] செல்ல வேண்டும் என்ற குறிப்பு [[இராமாயணம்|இராமாயணத்தில்]] உள்ளது. இதன் மூலம் [[பாக்திரியா]] நாட்டு பாக்லீக மக்கள் பஞ்சாப் சமவெளியில் குடியேறினார்கள் எனத் தெரியவருகிறது.&lt;ref&gt;இராமாயணம் II.54.18-19&lt;/ref&gt;&lt;ref&gt;Geographical Data in Early Puranas, p 120, Dr M. R. Singh&lt;/ref&gt;
 
 ===பஞ்சாப்பில் பாக்லீகர்களின் வழித்தோன்றல்கள்===
 தற்போதைய இந்தியா மற்றும் பாகிஸ்தான் நாட்டுப் [[பஞ்சாப்]] மாநிலங்களில் வாழும் பாஹ்லீகர்களின் நேரடி வழித்தோன்றல்கள், தங்கள் பெயரின் பின்னால் பாஹ்லீ அல்லது பெஹில் என்ற குடும்பப் பெயரை இட்டுக் கொள்கின்றனர்.  [[மங்கோலியப் பேரரசு|மங்கோலியர்கள்]], [[ஹூணர்கள்]] மற்றும் [[ஹெப்தலைட்டுகள்|ஹெப்தலைட்டுகளின்]] தொடர் தாக்குதல்களால் பாஹ்லீகர்கள் பாக்த்திரியா பகுதிகளிலிருந்து, தற்கால பாகிஸ்தானின் ஐந்து ஆறுகள் பாயுமிடங்களில் குடியேறினர். [[இந்தியப் பிரிவினை|இந்தியப் பிரிவினைக்குப்]] பின்னர் பாஹ்லீகர்கள் [[இந்தியா]]வின் [[பஞ்சாப், இந்தியா|பஞ்சாப்]] மாநிலத்தில் குடியேறினர்.
 
 ===சௌராட்டிர நாட்டில் பாக்லீகர்கள்===
 [[பாக்திரியா]] நாட்டின் பாக்லீகர்கள் மூன்றாவது புகழிடமாக மேற்கு இந்தியாவின், [[சௌராட்டிர நாடு|சௌராட்டிர நாட்டிற்கு]] அருகில் குடியேறினர். பாக்லீகர்கள், [[சௌராட்டிரர்|சௌராட்டிர மக்கள்]] மற்றும் [[ஆபீர நாடு|ஆபீர நாட்டவர்களுடன்]] நெருங்கி வாழ்ந்ததான குறிப்புகள் இராமயணத்திலும், [[பத்ம புராணம்|பத்ம புராணத்திலும்]] உள்ளது. 
 புராணங்களின் படி பாக்லீகர்களின் ஒரு கிளையினர் [[விந்திய மலைத்தொடர்|விந்திய மலைத்தொடர்களில்]] ஆட்சி செய்தனர்.&lt;ref&gt;Periplus, p 74&lt;/ref&gt;&lt;ref&gt;Ethnic Settlements in Ancient India, p 174.&lt;/ref&gt;
 
 ==மகாபாரதக் குறிப்புகள்==
 [[குரு நாடு|குரு நாட்டின்]] மன்னர் பிரதிபனின் நடு மகனும், [[சந்தனு]]வின் தம்பி ஒருவன்,  [[அத்தினாபுரம்|அத்தினாபுரத்தை]] விட்டு  வெளியேறி, தன் தாய்மாமன் வாழ்ந்த பாஹ்லீக நாட்டை அடைந்து இளவரசு பட்டம் சூட்டிக் கொண்டார். எனவே இவனுக்கு பாஹ்லீகன் எனப் பெயராயிற்று.
 [[சந்தனு]]வின் மகனான [[வீடுமர்|பீஷ்மருக்கு]], பாஹ்லீகன் சித்தப்பா ஆவார்.
 
 ===இராசசூய வேள்வியில்===
 [[தருமன்]]  இந்திரப்பிரஸ்தம் நகரில் [[இராசசூய வேள்வி|இராசசூய வேள்வியின்]]  பாஹ்லீக நாட்டு மன்னர் பத்தாயிரம் கோவேறு கழுதைகளும்; கணக்கற்ற கம்பளிப் போர்வைகளும்; ஆடுகளையும் பரிசாக வழங்கினார்.  ([[சபா பருவம்]] 2.50) மேலும் ஒரு தங்க இரதமும்; நான்கு [[காம்போஜர்கள்|காம்போஜக்]] குதிரைகளும் பரிசாக வழங்கினார். (2.53.5).
 
 ===குருச்சேத்திரப் போரில்===
 [[குருச்சேத்திரப் போர்|குருச்சேத்திரப் போரில்]] கலந்து கொண்ட பாக்லீக மன்னரை மிக வலு மிக்கவன் எனப் போற்றப்படுகின்றான்.&lt;ref&gt;''Bahlikan cha mahabalam : 5.155.33''.&lt;/ref&gt; . பாக்லீகரின் மகன் [[சோமதத்தன்]], பேரன் [[பூரிசிரவஸ்]] ஆகியவர்களும் ஒரு [[அக்குரோணி]] படைகளுடன் [[கௌரவர்]] அணியில் இணைந்து [[பாண்டவர்]] அணிக்கு எதிராகப் போரிட்டனர்.
 பாஹ்லீகர்களின் அரசனான [[பூரிசிரவஸ்]] கௌரவப் படைகளின் 11 படைத்தலைவர்களில் ஒருவனாக நியமிக்கப்பட்டான்.&lt;ref&gt;Mahabharata 5.155.30-33&lt;/ref&gt; போரில் [[சாத்தியகி]] தன் வாளால் பூரிசிரவசைக் கொன்றான்.
 
 ==பாக்லீகர்களின் தொடர்பான பிற குறிப்புகள்==
 சமஸ்கிருத அகராதியான [[அமரகோசம்|அமரகோசத்தில்]] பாக்லீக மற்றும் காஷ்மீர நாடுகளின் அரிய [[குங்குமப்பூ]] குறித்த குறிப்புகள் உள்ளது.&lt;ref&gt;Amarkosha, p 159, Amarsimha.&lt;/ref&gt;
 
 [[வேதம்|வேதத்தின்]] பகுதியான பிரகத் சம்ஹிதையில் பாக்லீகர்களை, [[காந்தார நாடு|காந்தாரர்கள்]], சீனர்கள், [[வைசியர்|வைசியர்களுடன்]] ஒப்பிட்டுக் கூறுகிறது.
 
 கி பி பத்தாம் நூற்றாண்டில் ''இராஜசேகரன்''    எழுதிய '''காவ்யமீமாம்சா''' எனும் நூலில் பாக்லீகர்களை, [[சகர்கள், மகாபாரதம்|சகர்கள்]], தூஷ்ரர்கள், [[ஹூணர்கள்]], [[காம்போஜர்கள்]], [[பகலவர்கள்]], துருக்கர்களுடன் பட்டியலிட்டு, இம்மக்கள் [[பரத கண்டம்|பரத கண்டத்தின்]] வடமேற்குப் பகுதியில் வாழ்ந்த பழங்குடிகள் எனக் குறிப்பிட்டுள்ளார்.&lt;ref&gt;Kavyamimamsa, Ch 17, Rajshekhar.&lt;/ref&gt;
 
 [[முத்ரா ராக்ஷஸம்]] எனும் சமஸ்கிருத நூலில் [[மகத நாடு|மகத நாட்டுப்]] பேரரசர் [[சந்திரகுப்த மௌரியர்]], பாக்லீகர்கள், [[சகர்கள்]], [[காம்போஜர்கள்]], [[கிராதர்கள்]], [[யவனர்கள், மகாபாரதம்|யவனர்கள்]] கொண்ட படைப்பிரிவை வைத்திருந்தான் எனக் கூறுகிறது.&lt;ref&gt;History and Culture of Indian People, Age of Imperial Kanauj, p 57, Dr Pusalkar and Dr Majumdar&lt;/ref&gt;&lt;ref&gt;Ancient India, 1956, pp 141-142, Dr R. K. Mukerjee&lt;/ref&gt;&lt;ref&gt;[Political and Social Movements in Ancient Panjab, 1964, p 202, Dr Buddha Parkash]&lt;/ref&gt;&lt;ref&gt;[The Culture and Art of India, p 1959, p 91]&lt;/ref&gt;&lt;ref&gt;[Comprehensive History of Ancient India, Vol II, 1957, p 4, Dr K. A. N. Sastri]&lt;/ref&gt;
 
 ==மகாபாரதத்தில் பாக்லீகர்களின் குதிரைகள்==
 காம்போஜ நாடு போன்று பாக்லீகர்களின் நாடான [[பாக்திரியா]]விலும் உயர்சாதிக் குதிரைகளுக்கு பெயர் பெற்றது. பாக்லீகர்கள் குதிரைகளைப்  போரில் ஈடுபடுத்தவும், தேர்களை இழுக்கவும் நன்கு பயிற்றுவித்தனர்.
 
 * [[சுபத்திரை]]யை மணந்த அருச்சுனனுக்கு ஆயிரக்கணக்கான பாஹ்லீக நாட்டுக் குதிரைகள் பரிசுப் பொருளாக [[கிருட்டிணன்]] வழங்கினார். ([[மகாபாரதம்]], [[ஆதி பருவம்]] 1:223)
 
 *[[சிகண்டி]]யின் மகன் சேத்திரதேவன் பாக்லீகர்களின் குதிரைகளை [[குருச்சேத்திரப் போர்|குருச்சேத்திரப் போரில்]] பயன்படுத்தினான். (7:  23).
 *பாண்டவர்களின் தூதுவான [[அத்தினாபுரம்|அத்தினாபுரத்திற்குச்]] சென்ற கிருஷ்ணனுக்கு [[திருதராட்டிரன்]] பதினாறு தேர்களையும், பாக்லீக நாட்டு குதிரைகளையும் பரிசாக வழங்கினார் (5:  86).
 
 == இதனையும் காண்க==
 * [[பரத கண்டம்]]
 
 ==உசாத்துணை==
 
 == மேற்கோள்கள் ==
 {{reflist}}
 
 {{மகாபாரதம்}}
 
 {{பரத கண்ட நாடுகளும் இன மக்களும்}}
 
 [[பகுப்பு:ஆப்கானித்தானின் வரலாறு]]
 [[பகுப்பு:பாக்கித்தான் வரலாறு]]
 [[பகுப்பு:இந்திய தொன்மவியல்]]
 [[பகுப்பு:இந்து சமய தொன்மவியல் இனக்குழுக்கள்]]